kardosdrur/scandi-wiki huggingface dataset:
Aubin-Louis Millin de Grandmaison

Aubin-Louis Millin de Grandmaison (født 17 juli 1759, død 14 april 1818) var en fransk arkæolog.

Efter at have studeret nyere sprog, naturvidenskaberne og litteratur, blev han ansat ved det kongelige bibliotek i Paris, udgav 1793 Almanac républicain og andre skrifter af republikansk farve, men vakte dog revolutionsmændenes mistanke og fængsledes. Han slap dog med et års fængsel. Da han atter var kommet på fri fod, blev han bureauchef i Undervisningsministeriet, derpå professor i historie ved Seine-departementets centralskole og endelig konservator ved mønt- og oldsagssamlingen i Nationalbiblioteket. I 1807 berejste han Sydfrankrig og 1811—13 Italien for arkæologiske studiers skyld. Millin de Grandmaison var hovedredaktør af det af ham grundede tidsskrift: Magasin encyclopédique (122 bind, 1795—1816) og dets fortsættelse Annales encyclopédiques (1817—18). Millin de Grandmaison har desuden udgivet en række arkæologiske og numismatiske værker: Monuments antiques inédits (2 bind, 1802—04), Antiquités nationales (5 bind, 1790—98), Voyage dans les departements du midi de la France (5 bind, 1807—11), Peintures des vases antiques (1808—10), Galerie mythologique (2 bind, 1811, oversat på tysk af Parthey 1836), Introduction à l'étude des médailles (1796), Histoire métallique de la révolution française (1806, fortsat af Millingen 1818—22) og flere.

Kilder 

 

Numismatikere
Arkæologer fra Frankrig
Franskmænd i 1700-tallet
Franskmænd i 1800-tallet
Sarah Andreassen

Sarah Sørensen Andreassen (født 28. april 1996 i Thorsø) er en dansk håndboldspiller, der spiller for SV Union Halle-Neustadt i Tyskland. Hun blev som andet års U18 udtaget til ligatruppen i Viborg HK, som 2. valg til Maria Fisker. Grundet en hjernerystelse til Maria Fisker, blev Sarah i sidste halvdel af sæsonen lige pludselig 1. valg på venstre fløj på et af Danmarks bedste kvindehåndboldhold i en alder af bare 18 år.

Hun startede med at spille håndbold som 4-årig.

Kilder 
 Spillerprofil - Viborg HK
 Hbold - Sarah Andreassen
 Uprøvet talent får plads på ligaholdet
 European Handball Federation - Sarah Sørensen Andreassen

Håndboldspillere fra Danmark
Håndboldspillere fra Viborg HK
Flunch

Flunch er fransk restaurantkæde i det lavere prissegment. Centralt for kædens koncept er at kunden betaler stykpris for forskellige former for kød, fisk eller fjerkræ, mens det man betragter som légumes (tilbehør som pasta, ris og kartofler i forskellige former samt salat) kan tages frit fra en buffet.

Den første Flunch-restaurant åbnedes i Lille i 1971. I 2014 havde kæden 250 restauranter i Frankrig, 7 i Spanien, og én i Italien.

Slogan 
Frankrig
 1983 - 1990: "Alle madelskere findee sig selv"
 1991 - 1996: "Forskellighed ændrer liv"
 1997 - 2003: "Vi vil flunche"
 2003 - 2007: "Spis varieret, det er bedre for sundhed"
 2007 - 2009: "Flunch. Fornøjelse. Intenst."
 2009 - 2015: "Flunche, det er bedre end at spise"
 2015 - : "Det er, hvad vi kan på Flunch, flunche"

Referencer

Eksterne henvisninger 

Restaurantkæder
Restauranter i Frankrig
Clark Mills

Clark Mills henviser til:

 Clark Mills, New York, amerikansk landsby
 Clark Mills (billedhugger), amerikansk billedhugger
 Clark Mills (bådebygger), amerikansk bådebygger
Claude Chichon

Claude Chichon (født 23. august 1966 i Paris) er en fransk trubadur, der nu bor i Aarhus. Han har boet i Danmark siden 1986 og er gift med Lene Nørgaard, som underviser på Det Jyske Musikkonservatorium. Claude Chichon har skrevet en lang række sange, men er mest kendt for sine melodier til prinsgemalens digte.

Musikuddannelse 
Claude Chichon har spillet musik siden han var otte år. Han har modtaget klassisk klaverundervisning i Paris i 10 år og sunget i det franske radiobørnekor i fire år. Han har gået på Det Jyske Musikkonservatorium med klaver som hovedfag.

Prinsgemalen 
På prinsgemalens 78 års fødselsdag i 2012 kunne Claude Chichon overrække ham CD'en La sirène med 13 musiknumre til hans digte. Da ARoS i oktober 2013 åbnede udstillingen Pas de deux royal med dronningens og prinsgemalens kunstværker, lancerede Claude Chichon sammen med Bent Fabricius-Bjerre musik til nogle af prinsgemalens digte. 

Sammen med det danske magasin La France samlede Claude Chichon ind til en folkegave, der skulle overrækkes til prinsgemalen på hans 80 års fødselsdag 11. juni 2014. Det skulle være en CD med et mix af Claude Chichons egen musik og tekster, gamle franske chansons i moderne inciterende toner, enkelte af prinsgemalens digte sat i musik samt kompositioner af Bent Fabricius Bjerre, der spillede klaver til.

CD'er 
 Prendre le temps 2005
 Sentiments 2008
 La sirène 2012
 Franske digte af HKH prinsgemal Henrik, sat i musik af Bent Fabricius-Bjerre & Claude Chichon 2013

. Skiltet erstattes af et officielt vejrfast vejskilt.

Æreskunstner i Østermarie 
Prinsgemalen, der blev æreskunstner i Østermarie i 2014, skulle foreslå sin efterfølger og valgte Claude Chichon. Prinsgemalen overværede KulturBornholms æreskunstnerkoncert i Østermarie Kirke 16. maj 2015 og begrundede sit valg. Han læste egne digte på fransk, og Claude Chichon sang dem og akkompagnerede sig selv på klaver. Ved koncerten medvirkede bl.a. Ingeborg Børch, Dorthe Elsebet Larsen, Nylarskoret, pianisten Kristoffer Hyldig og Sangforeningen Morgenrødens store kor. Som de foregående 25 æreskunstnere fik Claude Chichon opkaldt en lokalitet i Østermarie efter sig. Det blev Claude Chichons Salon i Vores Folkekøkken, som er ved at blive indrettet i det tidligere plejehjem over for kirken.

Referencer

Eksterne henvisninger 
 Claude Chichons hjemmeside 
 

Personer fra Paris
Operettekompagniet polyhymnia

Operettekompagniet Polyhymnia er baseret i Frederiksberg , der har specialiseret sig i operettegenren. 

Polyhymnia blev stiftet i 1996 af en gruppe studerende, der opførte "Jomfruburet" ved det teologiske fakultet i København. Gradvist blev kompagniet overtaget af unge kræfter fra flere andre uddannelsessteder, især fra Det Kgl. Danske Musikkonservatorium og Musikhøjskolens MGK.  Polyhymnia er forsat et forum for unge kunstnere fra det danske musikalske vækstlag, og for mange artister har Polyhymnia været et vigtigt led på vejen til en professionel karriere. I dag er Polyhymnia ikke længere kun drevet af studerende, men gået i arv til uddannede scenekunstnere, musikere og ildsjæle, som alle brænder for operettegenren. 

Operettekompagniet er en forening under registrering frivillig forening.

Forrige medlemmer af Polyhymnia:

 Phillip Faber - dirigent
 Tine Topsøe - operainstruktør
 Denise Beck - sanger
 Frederikke Kampmann - sanger
 Simon Duus - sanger
 Signe Sneh Schreiber - sanger
 Carina Thyberg - sanger
 Phillipa Cold - sanger
Per Jellum - sanger (æresmedlem)

Opsætninger:

1997 Jomfruburet
1998 Valsedrømme
1999 En Nat i Venedig
2000 Greven af Luxemburg
2001 H.M.S. Pinafore
2002 Tiggerstudenten
2003 Fuglekræmmeren
2004 Den Glade Enke
2005 Wienerblod
2006 Mød mig på Cassiopeia
2007 Pariserliv
2008 Mikadoen
2009 Flagermusen
2010 Frk. Nitouche 
2011 Den Glade Enke
2013 Sommer i Tyrol
2014 Landmandsliv
2015 Piraterne fra Penzance
2016 "Den skønne Helene"
2017 "Grevinde Mariza"
2018 "Mikadoen"
2019 "En nat i Venedig"

Kilder

Eksterne henvisninger 
 

Underholdning
Etableret i 1996
Clark Mills (billedhugger)

Clark Mills (13. december 1815—12. januar 1883) var en amerikansk billedhugger. 

Mills' hovedværker er de af ham selv støbte rytterstatuer af Jackson (1853, New Orleans) og Washington (1860, Washington) samt statuen af Friheden på kuppelen af Washingtons Kapitol (udført i bronze efter en tegning af Crawford).

Kilder 

 

Billedhuggere fra USA
Amerikanere i 1800-tallet
Poul Erik Petersen

Poul Erik Petersen ("Popper") (født 27. maj 1927, død  12. oktober 1992) var en dansk fodboldspiller, der spillede for Køge Boldklub og Danmarks fodboldlandshold.

Poul Erik Petersen vandt med Køge DM-sølvmedaljer i 1952 og blev topscorer i sæsonen med 13 mål. Samme år blev han som den første spiller fra Køge Boldklub udtaget til det danske OL-hold, da han var med ved OL 1952 i Helsinki.

Han var med til flere gange at vinde SBU's pokalfinale.

Han opnåede i alt 15 A-landskampe i perioden 1950-1953 og scorede seks mål. Et af dem var det første danske mål i 2-1 sejren over  i åbningskampen ved OL. Karrieren som landsholdsspiller ophørte, da han i 1954 blev professionel og skrev kontrakt med den franske klub Lille OSC. Det franske fodboldforbund ville dog ikke anerkende kontrakten, hvorfor Poul Erik Petersen måtte vende hjem til Danmark igen kort efter at være flyttet til Frankrig. Han fik i 1955 amatørrettighederne igen af DBU og fik lov til at spille igen fra foråret 1956. Han fik dog ikke flere landskampe.

Efter tiden som aktiv spiller var han fra 1962 til 1969 formand for Køge Boldklub, hvor han valgte at trække sig.

Referencer

Eksterne henvisninger 

Fodboldspillere fra Køge Boldklub
Angribere (fodbold)
Fodboldlandsholdsspillere fra Danmark
Deltagere for Danmark ved sommer-OL 1952
Den Sjællandske Tværforbindelse

Den Sjællandske Tværforbindelse er en foreslået motorvej og motortrafikvejs forbindelse mellem Kalundborg over Slagelse til Næstved og videre som Ring Nord og Næstvedmotorvejen mellem Næstved og til Rønnede. 
Vejen er blevet forslået af Region Sjælland, samt kommunerne Kalundborg, Slagelse, Næstved og Faxe, som går ind for forbindelsen.

Vejen skal være med til at aflastede hovedlandvejen mellem Kalundborg og Rønnede, de mest trafikeret strækninger er primærrute 54 Næstved-Rønnede med ca. 14.000 køretøjer i døgnet, og Næstved- Slagelse med ca. 8000 køretøjer i døgnet. Regeringen og oppositionen har besluttet at opgradere strækning mellem Næstved – Rønnede primærrute 54 til en motorvej og sætte en VVM-redegørelse i gang, samtidig blev der sat ca. 350 mio. DKK til første etape af motorvejen mellem Rønnede og Boserup.

På strækningen mellem Slagelse og Næstved primærrute 22 har Vejdirektoratet afsluttet en forundersøgelse for bl.a. om at opgradere strækningen til en 2+1 sporet motortrafikvej, vejen forventes ca. at koste 1,3- 1,5 mia. DKK. Der er undersøgt to forskellige linjeføringer af en motortrafikvej.

NS er en 2+1 sporet motortrafikvej der starter ved Slagelse Omfartsvej og går syd om landsbyen Rosted og Sørbymagle, den forsætter derefter nord om byen Fuglebjerg og syd om landsbyerne Kyse og Vallensved, vejen ender i Næstved Omfartsvej.

SN er en 2+1 sporet motortrafikvej der starter ved Slagelse Omfartsvej og går syd om landsbyerne Rosted og Sørbymagle, den forsætter derefter syd om byen Fuglebjerg og nord om landsbyerne Kyse og Vallensved, vejen ender ligesom det første forslag i Næstved Omfartsvej.

Motorvejen skal være med til at aflaste primærrute 22 for tung trafik mellem Kalundborg, Slagelse og Næstved, og især den mest trafikerede strækning, mellem Slagelse og Næstved hvor der er en trafikmængde på 8.000 - 14.000 i døgnet.

Motorvejen er blevet foreslået af Sjællandske borgmestre og politikere, og er støttet af 17 kommuner, som blandt andet tæller Kalundborg, Slagelse, Næstved, Sorø, Faxe og Vordingborg kommuner.

Den 12. maj 2016 tog komiteen for den sjællandske tværforbindelse til Christiansborg, hvor de mødtes med Folketingets trafikudvalg. Her fremlagde komiteen en rapport, som de havde fået lavet af Rambøll. I rapporten blev mulighederne belyst, blandt andet en forkortet rejsetid på op til 47 minutter. Derudover vil en eventuel motorvej give ca. 1.500 arbejdspladser, og den vil øge de lokale virksomheders vækst og produktion med 3,4 milliarder kr.

Motorvejen forventes at koste ca. 7,4 milliarder kr.

Den 8. april 2021 fremlage regeringen på et møde på Novo Nordisk i Kalundborg at i deres nye udspil for en ny transportaftale, at der skulle laves en forundersøgelse af Den Sjællandske Tværforbindelse mellem Kalundborg, Slagelse og Næstved. Undersøgelsen skal vise om det er bedst at bygge en motorvej eller en motortrafikvej.

Kilder 

Motortrafikveje i Danmark
Bygninger, konstruktioner og anlæg i Region Sjælland
Juledag 1900

Juledag 1900 er et maleri af Michael Ancher, det blev færdigmalet 1903 efter tre års arbejde. I samme periode arbejdede han på Anna Ancher vender hjem fra marken.

Den hollandske forbindelse 
Skagensmalerne var omgivet af familie og kunstnervenner hvilket ofte indgik i deres en maleriske fremstillinger. Friluftsmaleriet var en stor del Skagensmalernes aktiviteter, men Ancher hverken kunne eller ville slippe den klassiske kunsts idealer. Michael Ancher var forankret i den hollandske 1600tals-kunst, især Frans Hals, Johannes Vermeer og Rembrandt, som det ses i Juledag 1900 og Kunstdommere fra 1906.

I 1600-tallet malede flere hollandske malere gruppeportrætter med folk omkring et centreret bord, ofte med en bog på bordet eller andet, der fortæller om personernes erhverv.

Motiv 
På maleriet sidder familien Brøndums kvinder omkring et bord i Brøndums Hotels spisesal, med en åben bibel på bordret. De er formentlig lige blevet forstyrret i bibellæsning. Der er noget højtideligt og formelt over billedet.
Skitserne har forskelligt bordservice på bordet.

Persongalleri 
Kvinderne på maleriet er fra venstre mod højre Marie Brøndum, Hulda Brøndum, Ane Hedvig Brøndum, Helga Ancher og Anna Ancher, omkring et bord i Brøndums Hotels spisesal. Ane og de to ældre søstre drev sammen med broderen, Degn Brøndum, Brøndums Hotel.

Forstudier 
Forlæg til maleriet er et fotografi fra ca. 1900 med Brøndum-familien i Brøndums Hotels spisesal. På fotografiet sidder damerne ved bordet flankeret af Degn Brøndum og John Brøndum, og i baggrunden er svigersønnen sammen med Anna. Den ældste datter Agnes er ikke med på fotografiet.

Ancher tegnede og malede flere skitser til billedet. De første skitser havde hele familien med, en senere skitse havde alle ting der stod på bordet med. De skitser ledte Ancher frem til den endelige komposition.

Komposition 
Kompositionen i Juledag 1900 minder om 1600-tallets nederlandske gruppeportrætter som for eksempel Rembrandts Staalmeesters (Kludehandlerlauget, se "Den hollandske forbindelse"). 
I baggrunden af Anchers billede ses hans triptykon Brænding mod kysten fra 1884/1884, som stadig hænger i spisesalen.

Noter

Litteratur 
 Lise Svanholm, Malerne på Skagen,

Eksterne henvisninger 
 Kunstindeks Danmark & Weilbachs kunstnerleksikon
 Juledag 1900
 Michael Ancher: Juledag 1900 - Skagen Leksikon
 Familiebillede juledag 1900 malet af Michael Ancher

Malerier af Michael Ancher
Malerier fra 1903
Religiøs kunst
Malerier fra Skagens Kunstmuseer
Arne Pedersen

Arne Pedersen kan henvise til flere personer:

 Arne Pedersen (cykelrytter) (1917-2001) - dansk cykelrytter, der deltog ved Sommer-OL 1936
 Arne Fog Pedersen (1911-1984) - en dansk politiker, højskoleforstander og kirkeminister
 Arne Pedersen (curlingspiller) - en dansk curlingspiller
 Arne Pedersen (f. 1951) - dansk cand.mag., oversætter af Højskolesangbogen til engelsk
 Arne Pedersen (stikker) - en dansk stikker under krigen, henrettet efter Retsopgøret efter besættelsen
 Arne Pedersen (fodboldspiller) (1931-2013) - en norsk fodboldspiller med 40 landskampe for det norske landshold
 Frode Arne Pedersen - en dansk skuespiller

Se også 
 Arne Petersen
Strübbel

Strübbel er en by og kommune i det nordlige Tyskland, beliggende i Amt Büsum-Wesselburen under Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Strübbel er beliggende nordøst for Wesselburen i et marsklandskab.

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Mikkel Kirkebæk

Mikkel Kirkebæk (født. 1973) er en dansk historiker og forfatter.

Mikkel Kirkebæk har udgivet flere bøger og artikler om dansk nazisme før og under Anden Verdenskrig. Han modtog i 2008 Weekendavisens Litteraturpris for biografien Schalburg – en patriotisk landsforræder om den danske kommandør for Frikorps Danmark, Christian Frederik von Schalburg.

Kirkebæk er uddannet lærer fra Blaagaard Statsseminarium (1997). I 2003 blev han cand.mag. i geografi og historie fra Roskilde Universitetscenter  og i 2011 ph.d. i historie samme sted. Kirkebæk har en pædagogisk diplomuddannelse i specialpædagogik (2008).

I 2008 blev hans bog Schalburg – en patriotisk landsforræder nomineret til Årets historiske bog, der uddeles af Dansk Historisk Fællesråd. I 2019 vandt han prisen for Årets historiske bog med titlen Den yderste grænse - Danske frivillige i de baltiske uafhængighedskrige 1918-1920.

Bibliografi i uddrag 
 Beredt for Danmark - Nationalsocialistisk ungdom 1932-45. Høst & Søn 2004, 498 sider, illustreret
 Den grå officer: DNSAP's landsungdomsfører Hans Jensen. Trykt i Over stregen - under besættelsen (red. John T. Lauridsen). Gyldendal 2007, illustreret
 Aldrig usynlig: den nazistiske flyverkaptajn Erik Lærum. Trykt i Over stregen - under besættelsen (red. John T. Lauridsen). Gyldendal 2007, illustreret
 Linedans: C.F. von Schalburg og 9. april. Trykt i Over stregen - under besættelsen (red. John T. Lauridsen). Gyldendal 2007, illustreret
 Schalburg - en patriotisk landsforræder. Gyldendal 2008, 511 sider, illustreret
 Hans Fenger: Med dødseskadronen i vinterkrig (i samarbejde med historiker, ph.d. Jan Ahtola Nielsen). Trykt i Danskere i krig 1936-48 (red. Rasmus Mariager). Gyldendal 2009, illustreret
 C.F. von Schalburg - fra dansk officer til germansk frontkæmper. Trykt i Individet i krig. Aktører 1939-1945 (red. Øivind Berntzen Armann). Forsvarsmuseet, Oslo 2011, illustreret
 Den yderste grænse - Danske frivillige i de baltiske uafhængighedskrige 1918-1920'', (om Dansk-Baltisk Auxiliær Corps), - Lindhardt & Ringhof, 2019 - (1.208 sider)

Referencer

Eksterne henvisninger 
 Mikkel Kirkebæks hjemmeside

Faglitterære forfattere fra Danmark
Historikere fra Danmark
Süderdeich

Süderdeich er en by og kommune i det nordlige Tyskland, beliggende i Amt Büsum-Wesselburen under Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
I kommunen ligger ud over Süderdeich, bebyggelsen Bojekammer. Byen ligger ved jernbanen mellem Büsum og Heide (og videre til Neumünster).

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
SSAB

SSAB AB, tidligere Svenskt Stål AB, () er en svensk stålkoncern, som i dag er Nordens største producent af handelsstål.

Verksamhet 
SSAB har værker i Luleå, Borlänge, Oxelösund, Finspång, Brahestad, Tavastehus, Montpelier (Iowa, USA) og Mobile (Alabama, USA). Hovedkontoret ligger i Stockholm. I 2010 havde SSAB omkring 8.700 ansatte. I 2010 var produktionen på 5,7 mio. tons malmbaseret råstål. Højovne findes i Luleå og Oxelösund. SSAB's hovedprodukter er tyndplader, som fremstilles i Luleå og Borlänge, og grovplader, som fremstilles i Oxelösund, med fokus på højstyrke til konstruktions- og holdbarhedsstål. Blandt datterselskaberne er Dickson Plåt Service Center (klipning av bland andet tyndplader), Plannja (byggepladeprodukter) samt Tibnor, som er SSAB's handelsselskab.

Historie 
Svenskt Stål blev etableret i 1978 som en del af en riksdagsbeslutning om at omstrukturere svensk stålindustri. Stålvirksomheden i Stora Kopparbergs Bergslags AB (miner og Domnarvets Jernverk), Gränges AB (miner, jernværket i Oxelösund og jernbanebevægelsen TGOJ) samt statslige Norrbottens Järnverk AB (NJA) i Luleå blev overtaget af SSAB. På daværende tidspunkt arbejde omkring 18.000 i jernværker, miner, handel og jernbaner.

Virksomheden blev børsnoteret i 1989 og i 1992 solgte den svenske stat sine resterende aktier i SSAB.

Referenser

Eksterne henvisninger 

 SSAB

Metalvirksomheder fra Sverige
Stål
Virksomheder i Stockholm
Etableret i 1978
Elia Millosevich

Elia Filippo Francesco Giuseppe Maria Millosevich (født 5. september 1848 i Venedig, død 5. december 1919 i Rom) var en italiensk astronom. 

Millosevich blev 1872 professor i astronomi ved Regio Istituto di Marina Mercantile i Venedig, 1880 vicedirektør for Ufficio Centrale di Meteorologia, hvortil hørte som en særlig adskilt afdeling Osservatorio Astronomico al Collegio Romano; 1902 blev han observatoriets direktør. Millosevich har publiceret i fagtidsskrifter talrige observationer og beregninger af planeter og kometer; af disse nævnes specielt hans studier over Eros' bane. Sammen med Domenico Peyra har han udgivet Catalogo di 2491 stelle (Modena 1896) og Catalogo di 1291 stelle australi (1901), og sammen med Emanuele Tringali Catalogo di 412 stelle (1904).

Kilder 

 

Astronomer fra Italien
Italienere i 1800-tallet
Italienere i 1900-tallet
Personer fra Venedig
Pietro Tacchini

Pietro Tacchini (født 21. marts 1838 i Modena, død 24. marts 1905 sammesteds) var en italiensk astronom.
 
Tacchini studerede astronomi i Padua, var 1859—63 astronom og midlertidig direktør for observatoriet i Modena, ansattes 1863 ved observatoriet i Palermo og var 1879—1902 direktør for Osservatorio del Collegio Romano, 1879—99 tillige direktør for Ufficio centrale di Meteorologia, begge i Rom. I 1872 grundede Tacchini Società degli spettroscopisti italiani og redigerede dets tidsskrift, fra 1899 sammen med Riccò, og har heri offentliggjort sine talrige observationer og studier 1871—1900 af solpletter og solfakler, hvorfor han 1888 fik Rumfordmedaljen fra Royal Society i London og 1892 Janssens medalje fra Akademiet i Paris. I 1883 henledte Tacchini, som observerede alle de større solformørkelser fra 1870 til sin død, opmærksomheden på de "hvide" protuberanser. Venuspassagen 1874 observerede Tacchini i Muddapur i Bengalen. I 1880 fik Tacchini oprettet observatoriet på Ætna, 1885 observatoriet i Catania, og 1895 grundede han Società sismologica italiana. Hans i Palermo udførte meridianobservationer af 1001 stjerner mellem — 18°'s og — 29°'s deklination er meddelte i Bulletino meteorologico del Regio Osservatorio di Palermo 1867—69. Tacchini beskæftigede sig meget med observation af stjerneskud, og 1895 førte observationer af Venus ham til det resultat, at denne planet har en bunden rotation.

Kilder 

 

Astronomer fra Italien
Italienere i 1800-tallet